Publicēts:
"Latvijas Vēstnesis"
, 308/312
(1369/1373), 23.10.1998.
Izdevējs: 
Saeima
Veids: 
likums
Pieņemts: 
15.10.1998.
Stājas spēkā: 
06.11.1998.
Saeima ir pieņēmusi un Valsts
prezidents izsludina šādu likumu:
Gr
ozījumi 
Latvijas 
Republikas Satversmē
Izdarīt 
Latvijas Republikas 
Satversmē
 šādus grozījumus:
1. Izteikt 
4.pantu
 šādā 
redakcijā:
"4. Valsts valoda Latvijas 
Republikā ir latviešu valoda. Latvijas karogs ir sarkans ar baltu 
svītru."
2. Izteikt 
77.pantu
 šādā 
redakcijā:
"
77. 
Ja Saeima grozījusi 
Satversmes pirmo, otro, trešo, ceturto, sesto vai septiņdesmit 
septīto pantu, tad šādi
pārgrozījumi, lai tie iegūtu likuma 
spēku, ir apstiprināmi tautas nobalsošanā."
3. Izteikt 
82.pantu
 šādā 
redakcijā:
"82. Tiesu Latvijā spriež rajona 
(pilsētas) tiesas, apgabaltiesas un Augstākā tiesa, bet kara vai 
izņēmuma stāvokļa
gadījumā - arī kara tiesas."
4. Papildināt Satversmi ar 
8.nodaļu šādā redakcijā:
"
 
8.nodaļa
Cilvēka 
pamattiesības
89. Valsts atzīst un aizsargā 
cilvēka pamattiesības saskaņā ar šo Satversmi, likumiem un 
Latvijai saistošiem
starptautiskajiem līgumiem.
90. Ikvienam ir tiesības zināt 
savas tiesības.
91. Visi cilvēki Latvijā ir 
vienlīdzīgi likuma un tiesas priekšā. Cilvēka tiesības tiek 
īstenotas bez jebkādas
diskriminācijas.
92. Ikviens var aizstāvēt savas 
tiesības un likumiskās intereses taisnīgā tiesā. Ikviens 
uzskatāms par nevainīgu,
iekams viņa vaina nav atzīta saskaņā ar 
likumu. Nepamatota tiesību aizskāruma gadījumā ikvienam ir 
tiesības uz
atbilstīgu atlīdzinājumu. Ikvienam ir tiesības uz 
advokāta palīdzību.
93. Ikviena tiesības uz dzīvību 
aizsargā likums.
94. Ikvienam ir tiesības uz 
brīvību un personas neaizskaramību. Nevienam nedrīkst atņemt vai 
ierobežot brīvību
citādi kā tikai saskaņā ar likumu.
95. Valsts aizsargā cilvēka godu 
un cieņu. Spīdzināšana, citāda cietsirdīga vai cieņu pazemojoša 
izturēšanās pret
cilvēku ir aizliegta. Nevienu nedrīkst pakļaut 
nežēlīgam vai cilvēka cieņu pazemojošam sodam.
96. Ikvienam ir tiesības uz 
privātās dzīves, mājokļa un korespondences neaizskaramību.
97. Ikvienam, kas likumīgi uzturas 
Latvijas teritorijā, ir tiesības brīvi pārvietoties un izvēlēties 
dzīvesvietu.
98. Ikvienam ir tiesības brīvi 
izbraukt no Latvijas. Ikviens, kam ir Latvijas pase, ārpus 
Latvijas atrodas valsts
aizsardzībā, un viņam ir tiesības brīvi 
atgriezties Latvijā. Latvijas pilsoni nevar izdot ārvalstīm.
99. Ikvienam ir tiesības uz domas, 
apziņas un reliģiskās pārliecības brīvību. Baznīca ir atdalīta no 
valsts.
100. Ikvienam ir tiesības uz vārda 
brīvību, kas ietver tiesības brīvi iegūt, paturēt un izplatīt 
informāciju, paust savus
uzskatus. Cenzūra ir aizliegta.
1
/
2
© Oficiālais izdevējs "Latvijas Vēstnesis"
101. Ikvienam Latvijas pilsonim ir 
tiesības likumā paredzētajā veidā piedalīties valsts un 
pašvaldību darbībā, kā arī
pildīt valsts dienestu.
102. Ikvienam ir tiesības 
apvienoties biedrībās, politiskās partijās un citās sabiedriskās 
organizācijās.
103. Valsts aizsargā iepriekš 
pieteiktu miermīlīgu sapulču un gājienu, kā arī piketu 
brīvību.
104. Ikvienam ir tiesības vērsties 
valsts vai pašvaldību iestādēs ar iesniegumiem un saņemt atbildi 
pēc būtības.
105. Ikvienam ir tiesības uz 
īpašumu. Īpašumu nedrīkst izmantot pretēji sabiedrības interesēm. 
Īpašuma tiesības
var ierobežot vienīgi saskaņā ar likumu. Īpašuma 
piespiedu atsavināšana sabiedrības vajadzībām pieļaujama tikai
izņēmuma gadījumos uz atsevišķa likuma pamata pret taisnīgu 
atlīdzību.
106. Ikvienam ir tiesības brīvi 
izvēlēties nodarbošanos un darbavietu atbilstoši savām spējām un 
kvalifikācijai.
Piespiedu darbs ir aizliegts. Par piespiedu darbu 
netiek uzskatīta iesaistīšana katastrofu un to seku likvidēšanā 
un
nodarbināšana saskaņā ar tiesas nolēmumu.
107. Ikvienam darbiniekam ir 
tiesības saņemt veiktajam darbam atbilstošu samaksu, kas nav 
mazāka par valsts
noteikto minimumu, kā arī tiesības uz iknedēļas 
brīvdienām un ikgadēju apmaksātu atvaļinājumu.
108. Strādājošajiem ir tiesības uz 
koplīgumu, kā arī tiesības streikot. Valsts aizsargā arodbiedrību 
brīvību.
109. Ikvienam ir tiesības uz 
sociālo nodrošinājumu vecuma, darbnespējas, bezdarba un citos 
likumā noteiktajos
gadījumos.
110. Valsts aizsargā un atbalsta 
laulību, ģimeni, vecāku un bērna tiesības. Valsts īpaši palīdz 
bērniem invalīdiem,
bērniem, kas palikuši bez vecāku gādības vai 
cietuši no varmācības.
111. Valsts aizsargā cilvēku 
veselību un garantē ikvienam medicīniskās palīdzības 
minimumu.
112. Ikvienam ir tiesības uz 
izglītību. Valsts nodrošina iespēju bez maksas iegūt 
pamatizglītību un vidējo izglītību.
Pamatizglītība ir 
obligāta.
113. Valsts atzīst zinātniskās, 
mākslinieciskās un citādas jaunrades brīvību, kā arī aizsargā 
autortiesības un
patenttiesības.
114. Personām, kuras pieder pie 
mazākumtautībām, ir tiesības saglabāt un attīstīt savu valodu, 
etnisko un kultūras
savdabību.
115. Valsts aizsargā ikviena 
tiesības dzīvot labvēlīgā vidē, sniedzot ziņas par vides stāvokli 
un rūpējoties par tās
saglabāšanu un uzlabošanu.
116. Personas tiesības, kas 
noteiktas Satversmes deviņdesmit sestajā, deviņdesmit septītajā, 
deviņdesmit
astotajā, simtajā, simt otrajā, simt trešajā, simt 
sestajā un simt astotajā pantā, var ierobežot likumā paredzētajos
gadījumos, lai aizsargātu citu cilvēku tiesības, demokrātisko 
valsts iekārtu, sabiedrība s drošību, labklājību un
tikumību. Uz 
šajā pantā minēto nosacījumu pamata var ierobežot arī reliģiskās 
pārliecības paušanu."
Pārejas 
noteikums
Ar šā likuma spēkā stāšanos spēku 
zaudē 
konstitucionālais likums "Cilvēka un pilsoņa tiesības un 
pienākumi"
(Latvijas Republikas Augstākās Padomes un Valdības 
Ziņotājs, 1992, 4./5.nr.; Latvijas Republikas Saeimas un
Ministru 
Kabineta Ziņotājs, 1995, 10.nr.; 1997, 21.nr.).
Likums Saeimā pieņemts 1998.gada 
15.oktobrī.
Valsts prezidenta vietā
Saeimas priekšsēdētājs A.Čepānis
Rīgā 1998.gada 23.oktobrī
2
/
2